ming030890/wiki-yue-high-quality huggingface dataset:
島風號驅逐艦

島風（日文：しまかぜ）係大日本帝國海軍喺1941年二戰期間時動工嘅一艘驅逐艦，呢級驅逐艦預算喺1941年丸四計劃通過，注重高速同埋強大嘅魚雷攻擊能力。不過太平洋戰爭開打之後因為對艦戰術變咗嘅緣故，用魚雷攻擊嘅可能性降低咗，加上建造嘅複雜程度，計劃原訂嘅16艘最後淨係建造咗島風號一艘。分類為丙型驅逐艦。
響日本大正年間曾經有一艘峯風級驅逐艦叫做島風，達到40.7節嘅航速紀錄，響呢艘驅逐艦完工嗰陣，前代島風仍然響日本海軍服役，不過已經因為艦齡老化改裝成哨戒艦並改名做「第一號哨戒艇」，1944年1月18號畀美軍潛艇USS Guardfish, SS-217打沉。
島風號驅逐艦係日本楔位文，重未完成，麻煩你幫手補充內容。
峽江

峽江係中國江西吉安一個縣，總面積1287平方公里，人口17.5萬。
島野聰

島野聰（日文：島野聡；英文：Satoshi Shimano；1970年4月8號—），係日本音樂製作人、詞曲作家同編曲家。佢喺明治大學畢業。
崀山

崀山（粵音：long6 saan1）係喺中國湖南嘅一個名勝古蹟，喺2010年畀聯合國教科文組織列入世界遺產。
安藤百福

安藤百福（あんどう ももふく；1910年3月5號—2007年1月5號），係台灣裔日本人，原本叫做吳百福（Gô Pek-hok），喺後生時改良麪，結果就整咗樣即食麪出嚟，又創辦日清食品株式會社。2007年1月5號朝早因為急性心肌梗塞，喺日本時間（UTC+9）挨晚6點40分，喺日本大阪府池田市一間醫院不治逝世。

生平
安藤百福喺1910年臺灣日據時期嘉義附近嘅朴子腳（即係而家朴子市）出世。細細個就無父無母，喺臺南市跟做批發布料嘅阿爺阿嫲大。1932年，22歳嘅安藤百福用老豆嘅遺產做本，開咗間『東洋莫大小纖維株式會社』，一邊係立命館大學附屬商專經濟科讀書，一邊做成衣生意。因為嗰陣做唔係咁多工司做針織品，所以安藤嘅生意就越搞越大。1933年佢喺大阪搞咗個『日東商會』，經營針織品貿易、光學機器同精密機械製造。
第二次世界大戰嘅空襲炸咗安藤間公司同工廠。佢轉為搞百貨公司同食品生意。1948年開中交總社（即係依家日清食品），喺大阪府南部海岸上排列鐵板，用倒海水製造鹽嘅獨特方法做製鹽生意。同時佢又正式歸化，成為一個日本國民（嚴格講，如果要延續日據時期嘅日本國民身分，就無得繼承中華民國身分）。
嗰陣厚生省（即係依家厚生勞動省）得到美國嘅援助物資—小麥粉嚟整麪包，又舉行整麪包、食麪包獎勵運動。安藤覺得同樣都係用小麥整，點解唔獎勵日本嘅傳統麪食？所以佢唔多鐘意呢個食麪包獎杯，走去厚生省同嗰度啲人質詢。厚生省啲人話，日本嘅供應體制重有問題，叫安藤試吓自己推廣。不過佢因為唔夠錢，最終都搞唔成。
安藤向信用合作社求助借到錢。點知1957年，呢間信用合作社執咗笠，承擔無限股份公司理事長嘅安藤被迫賣晒自己啲生意嚟還債，剩返喺大阪府池田市間屋企。
於是佢喺自己屋企後園起咗間房仔研究即食麪，1958年8月25號，雞味泡麪產品成功批發製作。即食面立刻成為了受歡迎商品。同年12月，日清食品株式會社變更會社商號，會社順利擴大事業。1963年，日清食品喺東京證券交易所同大阪證券交易所上市。
由於即食麪大受歡迎，所以好多人跟風。於是安藤就申請晒商標同專利，以保持公司信用。日清食品喺1961年正式登記商標，1962年得到即食麪製造專利。但佢公司屬下 113 間子公司收到了警告，話佢壟斷。1964年安藤中止壟斷，開咗個日本麪工業協會，轉讓同公開咗做法專利權。
安藤開始考慮去美國發展，但1966年喺美國，佢發覺日本同美國嘅餐具好唔同。於是安藤就諗到用紙杯嚟整泡麪。1971年9月18號世界上第一杯杯麪「日清杯裝方便麪」推出，打開咗日本以外嘅市場。
1999年，紀念安藤業績嘅拉麪博物館喺池田市設立。6 年半之後嘅2006年7月28號，紀念館入場者突破 100 萬人。
2005年6月（95歲），佢以「日清食品已經培育出年輕嘅經營團隊，可以放心託付經營。我希望響自己仲有活力嘅時候交棒」嘅理由，響6月29號卸任取締役，改任創業者會長。
2007年1月5號日本時間挨晚 6 點 40 分，安藤因急性心肌梗塞，喺大阪府池田市去世，享年 96 歲。安藤表示自己嘅健康秘訣係每個禮拜打一次高爾夫球同每日都食雞味泡麪。
佢本身亦都係日本即食食品工業協會會長、安藤體育．飲食文化振興財團理事長、漢方醫藥研究振興財團會長、世界拉麪協會會長、1996年成為立命館大學名譽博士。
安藤裕子

安藤裕子 ，係日本嘅一個女演員。

拍過嘅作品一覽
呢個表唔完整，歡迎加料。
守ってあげたい!（1999年）：南芽野
催眠（1999年）：木田
ぶどうのなみだ（2014年）：エリカ
安藤梢

安藤梢（1982年7月9號—）係日本足球員，踢前鋒，曾經喺1999～2015年間為日本女子足球代表隊出場126次，入咗19球。佢代表日本參加過1999年FIFA女子世界盃、2004年夏季奧林匹克運動會、2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
安藤櫻

安藤櫻（日文：安藤 サクラ，1986年2月18號—）係日本嘅一個女演員，曾經多次攞獎。同男演員柄本佑結咗婚後，戶籍名改叫柄本櫻。

家族
安藤櫻出身嘅家族都好出名，太公係前日本首相犬養毅，而阿公係前法務大臣犬養健。阿媽係犬養健嘅私生女、女作家安藤和津，老豆係出名嘅電影監督奧田瑛二（原名安藤豐明），而家姐係電影導演安藤桃子。佢嘅遠房親屬係國際協力機構前理事長緒方貞子，表哥係犬養千春。
安藤櫻嘅老公係男藝人柄本佑，兩個人響2008年識嘅。因為柄本佑出身於演藝世家，老豆柄本明同阿媽角替和枝都係日本有名嘅演員，所以呢場戀情好受到日本市民留意。響拍拖三年後就談婚論嫁喇，最終佢哋響2012年結婚。2017年6月，安藤櫻生咗個女。

經歷
響安藤櫻五歲嗰陣，佢睇到由老豆奧田瑛二主演嘅舞台劇，因而想做演員，但因為老豆阿媽都係演員，唔希望畀人唱為「演藝世家」，因而放棄呢個夢想。直到高中時期，佢響唔少餐廳打完工後，決定加入娛樂圈。
2007年，安藤櫻正式出道，第一個作品係由老豆監督嘅電影《風之外側》。2009年，佢響由園子溫監督嘅電影《愛的曝光》入面因為好好嘅發揮而開始有人睇起佢。
2011年，佢以《健太與純與加世的國度》而走紅；2012年以《愛與誠》攞到日本電影旬報獎、橫濱電影節、報知電影獎同埋每日電影獎嘅最佳女配角；一年後又以《家族的國度》攞到藍絲帶獎、日本電影影評大獎同埋日本放送電影藝術大賞最佳女主角獎，成為電影旬報獎史上第一個同時之間攞到最佳女主角同配角嘅演員。
2014年，佢以《百元之戀》第二次攞到藍絲帶獎、電影旬報獎同埋每日電影獎嘅最佳女主角。同年佢畀電影旬報選為「日本電影史上100位女演員榜」入面嘅第八名。
2017年，安藤櫻出席東京國際電影節
2017年大女出世，同年安藤響第40屆日本電影學院獎入面同西田敏行做司儀，同時都有出席東京國際電影節。
2018年，佢有份拍嘅《小偷家族》出嗮名，攞到第71屆康城影展嘅金棕櫚獎，響世界打響名堂。同時，佢以呢套電影分別攞到好多嘅女主角獎，其中響每日電影獎、電影旬報獎入面仲同老公柄本佑一齊攞到男女主角獎，成為日本史上第一對兩公婆都可以包嗮男女主角獎。
安藤淳

安藤淳（1984年10月8號—）係日本足球員，司職後衞，效力松本山雅。
安藤正裕

安藤正裕（1972年4月2號—）係日本足球員，司職中場，曾經喺1999年爲日本足球代表隊出場1次。
安藤瑞季

安藤瑞季（1999年7月19號—）係日本足球員，打前鋒位置，效力大阪櫻花。
安藤由翔

安藤由翔（1991年8月28號—）係日本足球員，司職中場，效力栃木SC。
安藤駿介

安藤駿介（1990年8月10號—）係日本足球員，司職守門員，效力川崎前鋒。
安藤駿冶

安藤駿冶（1991年10月25號—）係日本足球員，司職後衞，效力過藤枝MYFC，及Maruyasu Okazaki。
心肌梗塞

心肌梗塞，又叫心肌梗死，係種心臟病，係因為心肌血液循環突然停咗而令到心肌唔可以正常運作，有機會令到個心唔識跳，病人就會死。
心腱索

心腱索（粵拼：sam1 gin3 sok3，英文：Chordae tendineae）係用嚟固定三尖瓣同埋二尖瓣嘅肌腱，防止心瓣喺心臟收縮嗰陣畀強大嘅血壓扯開。
心肺復甦法

心肺復甦法（Cardiopulmonary Resuscitation，CPR）係一種應急手段，以人工方式維持心臟停止病患者血液循環以及氧氣供應。
由於唔少患者心臟停止嘅原因係心臟出現纖維性顫動，令心臟唔能夠正常運作，單單靠心肺復甦法並唔足夠
。
但如果心肺復甦法配合自動體外去纖維性顫動器，患者嘅生還機會將會大幅提升。
2010年，美國心臟協會（AHA）以及國際復甦法聯絡委員會（International Liasion Committee on Resuscition）修訂咗心肺復甦法指引，令程序大幅簡化，過往係先實行A步驟（保持呼吸暢通），跟住B步驟（人工呼吸），然後C步驟（胸部按壓），但係新版改為先實行C步驟（胸部按壓），再實行A步驟（保持呼吸暢通），最後先至做B步驟（人工呼吸）。按壓胸部頻率為每分鐘一百下:S640 The importance of high quality CPR (sufficient rate and depth without excessively ventilating) was emphasized.:S640:S642。:S642
修訂中有一項全新建議：除咗新生嬰兒外，面對所有幼兒、兒童同成年患者，當急救者得一個人，壓胸同吹氣次數嘅比率一律為30:2（舊建議係15:2）:S647:8:8。
細路同大人心跳停止嘅病因唔一定相同，因此，針對嬰兒同埋細路嘅急救步驟嘅建議，同針對大人所用嘅步驟唔同。
對新生兒患者建議嘅心肺復甦術，適用於啱啱出世，直到佢離開醫院為止。嬰兒心肺復甦術嘅臨床指引，適用於年紀未到一歲嘅患者。
針對非專業性施救者嘅兒童心肺復甦術，適用於年紀大概一至八歲嘅患者；而針對非專業性施救者嘅成人心肺復甦術，適用於年約八歲以後患者。為咗令非專業施救者減少學習嘅負擔，呢項年齡嘅建議同二零零零年頒佈嘅指引相同。
針對醫護人員嘅兒童心肺復甦術，適用於一歲至青春期初（約十二至十四歲），界定嘅方法係判別第二性徵存唔存在。醫院（尤其兒童醫院）或兒童加護病房可以選擇將兒童心肺復甦術嘅適用對象套到全部兒科患者（一般上到十六至十八歲），而唔係以青春期與否來判斷施行成人心肺復甦術或兒童心肺復甦術。

行動順序
若果喺患者發生心跳停止嘅現場，有其他人在場，咁就好多嘢可以同時進行。例如一位或多位受過訓練嘅急救員可以立即施行心肺復甦術，同時可以請旁觀者打電話召喚緊急醫療系統嘅協助、去攞自動體外心臟去顫器（有嘅話）、以及帶領緊急醫療服務人員到場。
但如果只有一名急救員在場，無其他人幫手：
方案一，先求救再施救：
先致電緊急醫療系統，若有自動體外去顫器嘅話可以攞定先。安全情況下，急救員應立即返到患者身邊、開始心肺復甦術同埋使用自動體外去顫器（若情況許可）。
急救員打開患病呼吸道並檢視有冇正常呼吸，若果冇呼吸，進行兩次人口呼吸。
吹氣後，急救員應交替進行三十下壓胸同兩次吹氣，如果情況許可，儘速使用自動體外去顫器。
方案二，先施救再求救：
觀察環境，保障自身安全。安全情況下，急救員先打開患者呼吸道並檢查有冇呼吸，若果冇呼吸，做兩次人工呼吸，吹氣份量應該啱啱足以目睹患者胸部拱起。
急救員跟住應施行五組心肺復甦術（每組三十下壓胸同埋兩次吹氣，歷時約兩分鐘），之後先致電緊急醫療系統（若果有自動體外去顫器嘅話可以攞埋）。
（更詳盡嘅細節，可參照相關課程嘅教材。急救員應該按實際情況判斷所需行動。）

胸部按壓
按壓部位：一手用手掌近腕部分撳住胸骨劍突上5厘米左右，另一手撳呢隻手，例如，如果用右手直接撳胸骨，請將左手手掌撳住右手掌背上，用左手手指扣實右手各手指離，令右手手指離開患者胸壁，壓胸嘅時候雙臂手肘唔可以彎曲，以上半身力量垂直下壓，目前建議按壓幅度要到達3至5厘米。幼兒下壓幅度約2.5厘米。針對所有患者，施救者壓胸頻率應該大約每分鐘一百下，每撳完一下，應該等患者胸部升起，先再撳第二下。:8
心胸肺外科

心胸肺外科（英文：Cardiothoracic surgery），又叫胸肺外科，係個醫學專科，專門研究胸腔範圍（包括心同肺）嘅外科範疇。
心算

心算係專指只係用人腦嘅計算，唔需要外在輔助。唔使用紙筆，唔用手指，唔用算盤，亦都唔用計數機。無合適架生之下，心算係必然方法。有陣時心算仲會快過其他方法。
遠古時曾認為思想在心，故此習慣上稱心算。後來都知計算用腦，不過仍叫心算。
心算會借咗獨有嘅計算法，方便應付較複雜嘅計算，例如補齊零頭再作計算咁。
有啲職業好似買賣咁，會用到心算。有啲遊戲甚至係賭博，亦都會用到心算。世界上亦都有心算嘅比賽。
心經

《心經》係大乘佛敎佛經之一，講嘅係佛家要義，係佛家最核心思想，所以叫《心經》。《心經》分廣本同略本。廣本取材自《大般若經》（महाप्रज्ञापारमिता，maha prajñā pāramitā，大對譯為摩訶，即摩訶般若波羅蜜多經），原本由梵文悉曇體所寫。而略本可能係大般若經中文本省節出來，再譯返梵文，之不過呢個講法，未為全部人接受。
《心經》係最常用嘅簡名，梵名叫प्रज्ञापारमिताहृदयसूत्र（prajñā pāramitā hṛdayasutra），最常見全譯名係唐玄奘嘅《般若波羅蜜多心經》，其餘多數係般若、波羅蜜多、心等字嘅組合。因為佢出自《大般若經》，亦有啲有大、摩訶等字。
《心經》唔係好長，玄奘略本只有二百六十字，但記低佛門精要，所以廣為流傳。

名
廣東話唔少柯音字（o），舊時係讀丫音（a）。好似軚（tai）查實係舵（to）舊音。
《大般若經》，महाप्रज्ञापारमिता（maha prajñā pāramitā）：
महा（maha）意譯做大，古音譯摩訶，廣東話讀似馬哈。佢同同屬印歐語系英文等mega同源。
प्रज्ञा（prajñā）意譯做妙智慧，不可言喻嘅智慧。古音譯般若，北方話好多時破讀波惹。廣東話可以唔跟。
पारमिता（pāramitā）意譯到彼岸。古音譯波羅蜜多，以今日廣東話，約莫係巴拉滅打。
सूत्र（sutra）意譯為經，手稿嘅意思。
而《心經》，प्रज्ञापारमिताहृदयसूत्र（prajñā pāramitā hṛdaya sutra），少咗個महा（maha，大），多咗個हृदय（hṛdaya，心）。
हृदय（hṛdaya）意譯心。

版本
廣本同一段佛經一樣，有序分、正宗分同埋流通分三部份，約莫係背景、主文同埋總結。而略本留有正宗分，將序分同流通分減省。
現時最出名嘅略本，係玄奘所譯，一共有二百六十字。而玄奘譯本，係同更早年嘅鳩摩羅什譯本類似。
心理遊戲

《心理遊戲》（The Game）係一部1997年嘅美國懸疑驚悚電影，由大衛芬查執導。主演係米高德格拉斯、辛潘。
意大利憲制改革公投

意大利憲制改革公投響2016年12月4號舉行。

背景
英國公投通過脫歐、特朗普贏出美國總統被認為係反映民粹主義高漲，呢股顛覆建制，打破傳統秩序嘅浪潮，未來幾個月會可能席捲歐洲，徹底改變歐洲政治格局。
首當其衝係意大利呢次舉行嘅憲制改革公投，主要係削減參議院人數同權力，總理倫齊講明，如果公投唔過就唔撈，反對陣營一直響民意調查領先，如果倫齊落台，提早大選，近年迅速冒起，成為意大利最大反對黨兼攞到羅馬市長嘅五星運動好有可能上台執政。反建制、疑歐派嘅五星運動，曾經建議就歐元地位舉行公投，一旦成功，實會觸發歐洲政局同金融動盪，影響唔睇少得。
外界除咗關注將公投結果同自己政途掛鈎總理倫齊嘅去留問題，更憂慮觸發意大利脫歐。
今次憲法改革主要針對國會同政府體制，內容包括將參議院人數由三百一十五人減到一百人，限制參議院否決法案嘅權力，可以縮短參眾兩院拉鋸時間，提高行政效率。另外，亦會收返地方政府部分權力，減少中央同地方政府之間嘅官司爭拗。

支持
而倫齊認為，透過憲法改革，可以解除對意大利經濟嘅束縛。

反對
反對憲法改革嘅陣營包括反移民嘅北方聯盟同反建制右翼政黨五星運動，佢哋響公投之前舉行多輪示威，為否決公投造勢。
反對陣營又批評，擴大行政機關權力容易令到中央政府獨攬大權，危害民主。

民意調查
選前民意調查話，否決改革嘅民意佔多數而且一直領先。

分析
倫齊響2014年以三十九歲做咗意大利有史以來最後生嘅總理嗰時，講明要大刀闊斧改革，但係以改革姿細上台執政成三年來，意大利經濟依然冇起色，失業率徘徊響一成以上，接近百分之十二，南部情況就更差，同時亦被指扶貧不力。而失業超過一年嘅民眾佔失業人口接近六成，比率高過嗮其他歐盟國家。當地經濟過去八年亦累計收縮咗八個百分點左右，倫齊講過經濟增長會超越德國嘅承諾失敗。但係佢將公投同個人前途綁埋一齊，就變成係對自己嘅信任投票。所以反對陣營呼籲民眾藉住公投向倫齊講唔掂。
分析指出，很多人只係知道公投同倫齊政治前途有關，可能會咗咁而投反對票，根本冇興趣了解改革內容。倫齊接受電視台訪問時就承認自己做錯咗，多番向選民解釋今次公投並唔係去評價政府嘅表現。分析擔心，如果公投被否決，倫齊真係辭職，可能會觸發提前選舉，支持脫歐嘅政黨上台，令意大利成為繼英國之後，第二個啟動脫歐公投嘅國家。不過亦有觀察家認為，留歐陣營毋須過分憂慮，原因係倫齊領導嘅民主黨始終係國會最大黨，況且總統馬塔雷拉為咗維持政局穩定，可能會要求佢推遲辭職嘅決定。
亦有專家指出，今次公投嘅焦點已經變質。如果倫齊的提案遭否決，引發政局不穩，當地銀行業可能首當其衝，難以籌集資本重組業務，引發執笠風險，甚至連累歐元區嘅銀行體系。其中面臨危機嘅，包括第三大規模嘅鍚耶納銀行。
意大利人之歌

《意大利人之歌》（意大利文：Il Canto degli Italiani）係意大利嘅國歌，1946年開始用，不過到2012年先至做法定國歌。
意大利史

意大利史可以到舊石器時代意大利半島嘅人類活動，曾經係古希臘文明嘅勢力範圍，到公元前六世紀開始發展出自己嘅古羅馬文明，繼而成為羅馬帝國。公元五世紀西羅馬帝國滅亡後，意大利長期處於分裂狀態，到文藝復興時期，意大利喺文藝復興初期擔當重要角色，將思想散佈到歐洲各地。十九世紀頭開始，意大利統一運動開始出現，並喺1861年成立意大利王國，到1870年意大利消滅教宗國並遷都羅馬，意大利正式完成統一。而意大利喺1946年成為咗共和國。
意大利哲學

由古希臘羅馬，進入文藝復興嘅人文主義，再到啟蒙時代嘅理性主義以及於現代哲學, 意大利對西方哲學史產生咗深遠嘅影響。
意大利人

意大利人係發源自意大利嘅一個族群，估計全球約莫有1.35億人，主要用意大利文。
呢篇意大利人係關於族群嘅楔位文章，仲未完成嘅。麻煩你幫手補充佢嘅內容。
意大利即興喜劇

意大利即興喜劇（Commedia Dell’Arte）係意大利嘅一種喜劇表演，16世紀中開始出現，特色係即興演出，同埋一啲演員會戴住面具。
意大利嘅省

意大利嘅省（意大利文：Italian d'Italia）係意大利嘅組成實體，喺鎮同大區之間。自2015年以嚟，各個省畀人歸類做「二級行政單位」。
而家為止，意大利有107個二級行政單位，包括80個普通省，2個自治省，4個地區分權實體，6個自由市級財團同埋14個大城市。
康怡花園

康怡花園係香港私人樓，響香港島鰂魚涌，有32棟樓，一共有6648個單位。發展商係發展商係新世界發展、恒隆集團同港鐵公司。
康州

康州，中國舊時一州，相當於今日廣東德慶縣、鬱南縣、羅定市、雲浮市。大唐開設，大宋時改為德慶府。

史
大唐武德四年，即六二一年，分端州端溪縣，置康州，武德九年廢。貞觀元年，即六二七年，置南康州，十一年又廢，十二年又復置，改為康州。治所端溪縣，即今日廣東省德慶縣。轄境相當今廣東省德慶縣、鬱南縣，以及雲浮市北部。天寶元年，即七四二年，改康州置晉康郡，仍治端溪縣。屬嶺南道。
北宋開寶五年，即九七二年，廢，無耐又恢復。治平後，轄地擴大到今日羅定市及雲浮市南部。南宋紹興元年，即一一三一年，升為德慶府。
康強苑

康強苑係香港嘅一個居者有其屋屋苑，喺九龍樂富杏林街23號，一共有1座樓，1999年入伙。呢個屋苑喺居者有其屋第二十期甲開賣，嗰時嘅開賣價介乎港幣$809,600 - $1,892,800。
康怡

康怡（英文：Kornhill，代號C26）係東區區議會轄下一個選區，喺1991年設立，依家嘅區議員係公民黨嘅魏志豪。
康平

康平係日本後冷泉天皇嘅一個年號，相當於公元1058年到1065年，前後總共8年。
康山花園

康山花園係香港嘅一個居者有其屋屋苑，喺香港島鰂魚涌英皇道1110-1128號，一共有10座樓，1987年入伙。呢個屋苑喺居者有其屋第八期乙開賣，嗰時嘅開賣價介乎港幣$250,100 － $443,700。
康志恩

康志恩，係大韓民國嘅一個女藝人同埋歌手。
康山

康山（英文：Kornhill）係香港一山，喺香港島鰂魚涌東南面，唔少經已剷平，用來起樓，上有屋邨康山花園。

名
康山個康，繙自Korn，係德國姓氏。有個以此姓氏嘅人，屬太古洋行，座山以佢爲名。
康山道

康山道（Kornhill Road）係香港東區一條路，喺香港島鰂魚涌康山嗰頭，西面連住英皇道，東西面連住筲箕灣道近太古城康山天橋，同埋有分叉路去康安街。

史
鄰近康山一段嘅英皇道因受康山阻礙，所以特登喺康山北面兜過。到1980年代初，康山嗰頭開發做住宅區，就起咗條新路，由於新路好似將英皇道拉直，所以嗰時叫「新英皇道」，喺1986年6月30號通車，而本來行駛全段英皇道嘅電車都改行呢條新路。不過，當局最終喺1987年4月3號將新路命名做康山道，唔當做英皇道嘅一部份。
富時100指數

富時100指數（Financial Times Stock Exchange 100 Index，又叫做 FTSE 100 Index、FTSE 100、FTSE，或英文非官方叫Footsie /ˈfʊtsi/）係股票市場指數，原則上，由倫敦證券交易所市值最高嘅100隻股票計出嚟，指數由倫敦證券交易所集團旗下 FTSE Group 負責。

最高紀錄
指數曾經去到嘅最高位
由 1984年1月3日指數出現起，以1000點起計算，最高收市喺2018年5月22日出現，達到 7877.45點。 同日亦達到最高盤中，即 7903.5。

每年回報
以下係富時100指數每年發展，可以追溯到1969年。
富查伊拉酋長國

富查伊拉酋長國係阿拉伯聯合酋長國七個酋長國中其中一個，首府富查伊拉。
富榮花園

富榮花園（英文名：Charming Garden）係喺香港九龍旺角西地段嘅居者有其屋（居屋），屬於私人參建居屋計劃嘅屋苑，由香港房屋委員會（房委會）同其士集團合作起同推售，喺1998年11月落成，並由其士集團旗下嘅其士富居物業管理有限公司管理。屋苑賣嗰陣嘅呎價創出自居者有其屋計劃推出以來嘅最高紀錄。

背景資料
富榮花園係香港房屋委員會喺1997年開始推出發售第19期甲（第7-18座）同乙（第1-6座）一共18座嘅居者有其屋屋苑。但係，第一期推出後，房委會推出租者置其屋同出售公屋折扣率等計劃，畀公屋居民買番所租住嘅單位，計劃變相鼓勵買家取消買賣合約同埋觸發買家「撻訂」（即退訂）嘅浪潮。之後，發展商其士集團附屬公司銳中有限公司喺2006年告房委會同政府，要求攞返訂金同索償，但最終香港高等法院裁定其士敗訴，撤銷佢嘅申索。

屋苑位置
富榮花園喺西九龍填海區旺角西地段，而西九龍填海計劃係香港機場核心計劃之一，喺1990年代正式開始動工。而家旺角西富榮花園所在嘅位置喺填海之前係油麻地避風塘，填海之後嘅避風塘由渡船街西面搬到新填海區西面嘅海傍。
富榮花園位置東面係渡船街，成個屋苑橫跨海泓道左右兩邊，海泓道東面係第一期7至到18座，而海泓道西面就係第二期1至到6座，好近西九龍填海區上嘅海富苑、柏景灣、帝柏海灣同埋奧海城。屋苑附近有幾間學校，包括：保良局陳守仁小學、油麻地天主教小學（海泓道）、香港管理專業協會李國寶中學同埋已經喺2008年尾啟用嘅香港理工大學香港專上學院新校舍。
富林

富林（英文：Fulham，/ˈfʊləm/），好多時都誤譯富咸，係英國倫敦一個地區，隸屬咸默史密夫與富林區。富林位於查令十字西南3.7英里（6.0公里），係倫敦計劃中規劃嘅大倫敦地區35個主要中心之一。
富林係倫敦出名嘅有錢人區，並擁有車路士同埋富咸兩間足球會。
富景花園

富景花園係香港房屋委員會同其士集團一齊起嘅居者有其屋，喺香港柴灣小西灣小西灣道18號，位置前身係英軍情報中心，喺1993年起好，成個屋苑總面積係352,928平方呎，屬於第十三期丙、十四期甲出售居屋，喺1993年3月開始入伙。隔籬嘅屋苑有富怡花園、富欣花園同埋藍灣半島。屋苑嘅管理公司係其士富居物業管理有限公司。

樓宇
富景花園總共有11棟樓，3240個單位，分兩期起，第1棟至第6棟喺1993年起好，每棟有29層，而第7座至第11棟喺之後一年起好，每棟有30層。
富東邨

富東邨（英文：Fu Tung Estate）係香港離島一個公共屋邨，嚮新界大嶼山北東涌新市鎮，1997年入伙。
富樫佑太

富樫佑太（1995年12月18號—）係日本足球員，司職中場，效力FC琉球。
富昌邨

富昌邨係香港嘅一條公共屋邨，喺九龍深水埗西邨路19號，一共有10座樓，2001年入伙。

交通
港鐵東涌綫或屯馬綫南昌站A1出口。
小林里歌子

小林里歌子（1997年7月21號—）係日本足球員，踢前鋒，曾經喺2019年間為日本女子足球代表隊出場12次，入咗4球。佢代表日本參加過2019年FIFA女子世界盃。
小林里駆

小林里駆（2001年8月2號—）係日本足球員，打中場位置，效力FC東京。
小林龍樹

小林龍樹（1985年5月5號—）係日本足球員，司職中場，效力群馬草津溫泉。
小柯

小柯（粵拼：siu2 ngo1；1971年10月20號—；本名柯肇雷），係中國男歌手、音樂製作人。佢喺首都師範大學畢業。

經歷
1995年，佢出咗第一隻同名唱碟《小柯》；同年佢為《神鵰俠侶》寫咗大陸版主題曲《歸來去》。2000年，佢攞咗第7屆東方風雲榜最佳作曲獎。2008年，佢為《北京歡迎你》作曲。2009年，佢為上海春晚寫咗《我們在上海》主題曲。
小林陽介

小林陽介（1983年5月6號—）係日本足球員，司職前鋒，效力過浦和紅鑽，横河武藏野，熊本羅亞素，及松本山雅。
小林高道

小林高道（1979年1月3號—）係日本足球員，司職中場，效力過新潟天鵝。
忠心嘅約翰

《忠心嘅約翰》，又或者叫《忠臣約翰》，係格林童話有收錄嘅一個童話故事。呢個故仔嘅主角叫約翰，佢份人好忠心盡責，年老嘅國王臨終前吩咐佢叫佢要好好扶助王子，而王子後嚟繼承王位做咗新國王，約翰鞠躬盡瘁，仲為咗保護年輕國王而犧牲自己條命。年輕國王畀約翰嘅忠誠打動，最後肯負出重大嘅代價，令約翰起死回生。

嗌法
《忠心嘅約翰》喺各語言入便嘅名如下：
德文：Der treue Johannes —
英文：The Trusty John（信得過嘅阿莊）或者 The Faithful John（忠信嘅阿莊）。
法文：Le Fidèle Jean，意思同英文個名大致一樣。
粵文：
漢字：忠心嘅約翰
—粵拼：zung1 sam1 ge3 joek3 hon6
漢字：忠臣約翰
—粵拼：zung1 san4 joek3 hon6
要留意嘅係，約翰係譯自德文 Johannes 嘅—呢個名可以算係英文 John 嘅德文版，讀音用國際音標寫係 /joˈhanəs/，類似粵拼：jo6 haan1 nat4s，當中頭嗰兩截音節似約翰呢兩隻漢字用粵音讀嘅發音。

情節
睇埋：格林童話
《忠心嘅約翰》有好幾個版本，唔同版本嘅情節有明顯出入。以下呢段情節，主要取自格林童話嗰個版本。

忠臣嘅承諾
王子：「呢間房有啲乜嘢喺入便？點解父王唔畀我入嘅？」
話說好耐好耐以前有一位老國王，佢年紀好大而且患咗重病。有一日，老國王意識到自己就快死，就傳召佢嘅忠臣約翰。
「約翰，我冇幾耐命㗎喇。我而家最擔心嘅係我個仔。佢仲後生，好多嘢都未識，我死後，你記住要好好噉扶助佢，做佢養父嘅角色。」
約翰諗都唔諗就應承，話就算犧牲自己條命都會好好噉保護王子。
然後老國王就講低，叫約翰要帶王子睇勻成座城堡，但有一間房要鎖實唔好畀王子入。噉係因為房裡便有一幅畫像，描繪一位生得好靚嘅鄰國公主，王子見到幅畫實會即刻愛上公主，跟住就會為咗追求公主做傻事。老國王講完就斷咗氣。

公主嘅芳心
約翰照足國王吩咐，帶王子參觀城堡，睇勻晒城堡每一間房每一件寶物，但王子一路都留意住「鎖實咗嗰間房」。後嚟王子正式登基成為新國王（跟住落嚟會稱佢做年輕國王），就命令約翰打開神秘密室道門。一如老國王所料，年輕國王一入到去見到公主幅畫像，真係即刻畀公主嘅美貌迷到神魂顛倒，當場下定決心要娶公主做老婆。
「約翰，你係我嘅忠臣，你一定要幫我手贏取公主嘅芳心。」
年輕國王二話不說，搵晒全國上下最有料到嘅工匠返嚟，打造咗一大堆用黃金造嘅雕像、餐具同其他物品，諗住用呢啲禮物博取公主嘅好感。準備完畢，年輕國王就帶埋約翰，假扮商人坐船去搵公主。年輕國王一到步，就派約翰去公主嘅城堡，向公主嘅女僕展示啲黃金禮物。女僕見啲金器咁靚，就帶約翰去見公主，公主好開心，想買晒啲禮物。呢個時候，約翰開口：
「係噉嘅，噉樣嘅金器，我主人架船仲有好多。」
於是乎，約翰就成功帶咗公主上船。公主一上咗船，約翰就靜靜雞叫船員起航，而公主就掛住同假扮成商人嘅年輕國王傾偈同觀賞金器。過咗一陣，公主發覺架船駛離咗港口就開始驚，諗住班商人想圖謀不軌。就喺呢個時候，年輕國王揭開自己嘅真正身份，仲即場向公主求婚。對年輕國王產生咗好感嘅公主，願意嫁畀年輕國王—就係噉，年輕國王、公主、約翰同埋眾船員就慶祝住噉回航。

渡鴉嘅預言
回航途中，約翰聽到三隻識講嘢嘅渡鴉喺度預告未來：第一隻渡鴉講，話約翰佢哋一上岸就會見到隻駿馬，年輕國王一騎上隻馬就會被帶走失蹤；第二隻渡鴉就講，就算國王安然返到城堡都冇用，佢一到步就會見到一件好靚嘅飲衫，件衫望落似係用金銀造嘅，但實際上係硫磺，國王一著件衫上身就會被燒到得返棚骨；最後第三隻渡鴉補充，國王就算避得開頭兩劫都係結唔成婚，因為公主會喺婚宴上跳舞，佢跳吓跳吓會突然躂低，如果冇人由公主右胸嗰度吸三滴血再𦧲返出嚟，公主就會死。約翰記住呢三隻渡鴉講嘅嘢。三隻渡鴉亦提到，如果有人將佢哋講過嘅說話講出去，嗰個人就會變成石頭。
冇幾耐，船返到王國。眾人一落船竟然就見到隻駿馬，年輕國王見到隻馬生得又大又靚，就想即場收養隻馬，仲想騎住佢返城堡。約翰醒返起渡鴉講過嘅嘢，二話不說郁手殺咗隻馬。在場嘅眾人都批評約翰嘅行為。但國王相信約翰嘅判斷，認定約翰此舉係為佢著想嘅。
然後眾人返到城堡，國王真係見到一件好靚嘅飲衫等住佢著。約翰又醒返起渡鴉講過嘅嘢，好快手噉搶走咗件衫，再將件衫掟落火堆度燒咗佢。其他僕人都批評約翰嘅行為。但國王依然相信約翰。
插圖：公主喺婚禮上跳跳吓舞暈低。插圖：公主喺婚禮上跳跳吓舞暈低。
婚禮嗰晚，眾人喺城堡搞舞會。新人同一眾達官貴人一齊開始跳舞。跳跳吓，公主真係突然間躂低咗。約翰見到，就將公主抱去一間房度，由公主嘅右胸吸咗三滴血再𦧲返出嚟，公主先至恢復知覺。不過年輕國王見到，就大發雷霆，仲將約翰收咗監。
到咗最後，年輕國王決定要處死約翰，但係行刑前佢准約翰講幾句遺言。約翰如實將渡鴉講過嘅說話講返晒出嚟，國王聽到就覺得好後悔，覺得自己怪錯咗約翰，但係為時而晚—約翰講完，渡鴉嘅預言當場應驗，約翰變咗一座石像。

最終結局
悲痛不已嘅年輕國王下令，將變咗石像嘅約翰安放喺城堡嘅教堂裡便。打後公主做咗皇后，仲生咗對孖仔，而年輕國王、皇后同孖仔王子就平靜噉生活咗幾年。有一日，佢哋一家四口嚟咗教堂，孖仔王子喺度玩，而國王同皇后就望住約翰嘅石像。國王唉聲嘆氣噉：
「噢，約翰。我真係希望可以畀你呢個忠臣起死回生。」
下一刻，國王竟然聽到把聲：
「陛下，如果你想約翰返生，係有計嘅。你只係需要犧牲你對孖仔王子條命，就可以解除約翰身上個咒。」
國王聽到，即刻面都青埋。佢諗咗一大輪，諗起約翰對自己咁盡忠，而自己又錯怪咗約翰，覺得佢哋一家的確欠咗約翰。於是佢就狠下決定，攞起把劍準備去忍痛殺咗兩位小王子。點知下一刻，約翰嘅石像就開始變返血肉之軀—原來要破咒唔使殺兩位小王子，淨係需要國王下定決心做出自我犧牲嘅舉動就得。
就係噉，約翰返生，可以繼續服侍年輕國王。國王、皇后、兩位小王子同約翰就一齊幸福快樂噉生活落去。大團圓結局。

影響
呢幅插圖，描繪《忠心嘅約翰》入便嗰三隻識預知未來嘅渡鴉。
喺第一版嘅格林童話當中，《忠心嘅約翰》被收錄咗做第六個故事。
喺廿至廿一世紀初嘅世界，《忠心嘅約翰》以童話故事嚟講唔算好出名，遠遠冇《白雪公主》、《灰姑娘》同《小紅帽》等同屬格林童話嘅作品咁有影響力。不過《忠心嘅約翰》依然有試過畀人改編做戲，而且亦有一啲虛構作品用咗《忠心嘅約翰》嚟做佢哋嘅一部份，例如 DC 漫畫奇幻作品《Fables》就用咗忠心嘅約翰做佢哋其中一位配角。
忠於質材

忠於質材（英文：Truth to materials，又譯忠於材質、忠於原材料等）係現代主義建築嘅一項主要原則（同後現代主義建築相對），呢項原則認為任何材料都要用喺最啱佢嘅地方，並且唔好隱藏佢嘅性質。因此，唔應該喺混凝土上油漆，仲要展現佢係點樣起起身嘅——例如，唔好磨晒木模板留低嘅痕跡（清水混凝土）。又譬如，建築物嘅外牆唔常用陶瓷，但係加利福尼亞州布里斯班嘅大金大廈（英文：Dakin Building）就用咗，係現代主義建築中嘅一個用例。因此，呢棟樓嘅瓷板冇被任何漆油或防護層冚住。
忠烈祠站

忠烈祠站係釜山地鐵4號線沿線嘅一座地底車站，喺韓國釜山廣域市東萊區安樂洞（韓文：안락동），韓文副站名係「安樂」（안락）。

車站結構
站體係2面2線側式月台嘅地底車站，等車月台有月台幕門，並有4個出口。

史
2011年3月30號：落成啟用。
忠後星

忠後星（Alkeste），即係小行星124，係太陽系小行星帶嘅一粒小行星，喺1872年8月23號發現。
忠義街花園

忠義街花園（英文：Chung Yee Street Garden），香港公園之一，花園之一，喺九龍老龍坑十二號山，忠義街附近，鄰近京士柏上配水庫遊樂場，歸康樂及文化事務署管。

史
市政局曾有工程計劃，忠義街發展鄰舍休憩用地。計劃曾於二〇〇九年向立法會提出。二〇一二年四月，民政事務局申請撥款興建鄰舍休憩用地，設長者健身設備同卵石徑，工程預算八千八百八十萬，二〇一四年完工。
忠神星

忠神星（Fides），即係小行星37，係太陽系小行星帶嘅一粒小行星，喺1855年10月5號發現。
搗蛋豬

《搗蛋豬》（英文：Bad Piggies）係款益智遊戲，由Rovio娛樂編寫，衍生自同公司作品《發嬲雀》。遊戲響二〇一二年九月廿七號發佈。玩家要用諗計，幫綠豬偷雀蛋。
家下喺iOS、Android、Windows同Mac OS X平台先至有得玩。

簡介
響《搗蛋豬》入面，主角變咗做嗰啲綠豬，用數量有限嘅零件砌成畀豬搭嘅交通工具。
搖滾名人堂

搖滾名人堂（Rock and Roll Hall of Fame）係美國俄亥俄州卡夫蘭一間博物館，用搖滾樂名人做主題，1983年開張。
搖滾吧，情歌！

《搖滾吧，情歌！》係臺灣男歌手范逸臣第六張專輯，以抒情搖滾同搖滾歌曲為主，6首翻唱同6首新歌，總共12首歌，2013年8月9號豐華唱片發行。
搖滾藏獒

《搖滾藏獒》（英文：Rock Dog）係套中國美國嘅動畫電影，Ash Brannon執導，片長89分鐘，2016年7月8號上畫。
搗練圖

搗練圖係唐朝開元年間（713年—741年）宮廷畫家張萱忌一幅畫作。
搗練圖畫忌係工作中忌仕女，人物造形「肥滿健壯，衣着華麗」，盛唐仕女風範可見一班，確係一幅傳世忌工筆仕女畫。
元朝程鉅夫喺《張萱唐宮搗練圖》詩噉寫：「月杵輕揮快似飛，霜䊵熨帖浄輝輝。詩人不識書師意，微詠周南澣濯衣。」范梈亦有一首《搗練圖》詩。
宋徽宗臨摹忌「搗練圖」。
播州區

播州區係中國貴州遵義下轄嘅一個市轄區，有3367平方公里咁大。
播戶龍二

播戶龍二（1979年8月2號—）係日本足球員，司職前鋒，曾經喺2006～2008年間爲日本足球代表隊出場7次，入咗2球。
播磨浩謙

播磨浩謙（粵拼：bo3 mo4 hou6 him1；英文：Harima Hirokane，1998年1月31號—）係香港嘅足球員，司職前鋒同中場，現時效力香港超級聯賽球會夢想FC。佢係港日混血兒，阿爸係日本人，阿媽係香港人。
撩鎖

撩鎖（英文：lock-picking）係指喺冇相應鎖匙嘅情況下嘗試開一個鎖，常見嘅做法係攞一啲又幼又長嘅特製架生嚟撩個鎖匙窿。
撫松

撫松係中國吉林白山一個縣，總面積6159平方公里，人口31萬，東南境內有一個長白山國家級自然保護區。保護區內大概有1586種野生動物、2639種植生動物。
撫遠東極機場

撫遠東極機場（粵音：fu2 jyun5 dung1 gik6 gei1 coeng4）係喺中國黑龍江嘅一個機場，喺2014年嗰陣起好。
撫仙湖

撫仙湖，中國一湖，喺雲南玉溪市，為雲南容量至大湖，橫跨江川、華寧、澂江三縣。湖又稱澂江，大唐時蠻書稱大池，後稱青魚戲月湖，大理國稱羅伽湖，到大明時先叫撫仙湖。古時水位高過今下，歷世疏通水道，水位隨之降。
水下有古蹟，疑為古城。或為漢時俞元之城，因地震而沉入水中。
24°30′08″N 102°53′20″E﻿ / ﻿24.5023°N 102.8889°E﻿ / 24.5023; 102.8889
撫育禮拜日

母聖堂即受洗禮時聖堂。撫育禮拜日會返去。
幼麪粉蛋糕
撫育禮拜日，致敬日一種，一年一度向母聖堂致敬 ，四旬期第四個禮拜日。慶祝出自中世紀英國，要人記得自己原本聖堂，喺嗰處受洗，同埋變成聖堂啲細蚊仔。史上會返去母聖堂，嗰處受洗禮聖事。中世紀呢日啲人會返屋企，同亞媽同屋企人相聚，尤其去做僕人，得呢日返屋企。
開呢日有聖經根據，同新耶路撒冷有關。耶路撒冷擬人做亞媽。而經文中五餅二魚件事，加強大地之母同撫育禮拜日關係。中世紀就轉移去本地聖堂座堂，有時甚至聖堂之間失控。
回應一九一三年推動美國母視節影響，英國基督教復興咗呢日，加多意思，同地上亞媽致敬，同耶穌亞媽童貞馬利亞致敬，同自然之母致敬。後來呢日化成俗世英國母親日，變成祝賀母親同撫育。
呢日撞歡喜禮拜日，撞四旬期半禮拜日，撞慰藉禮拜日。佢啱啱喺四旬期齋戒節食中途，睇成喘息日。
出於五餅二魚故事，同埋暫緩四旬期節食，地方有唔同包食餅食，尤其幼麪粉蛋糕會送畀父母。個糕同撫育禮拜日，同復活節有關。
由於四旬期跟復活節定日期，而復活節按滿月定而浮動，撫育禮拜日都逐年浮動。

文
英文寫做Mothering Sunday。
撫順

撫順（粵音：fu2 seon6；普通話拼音：Fushun）喺中國遼寧，家下係地級市，叫撫順市。
康和批

康和批（粵拼：hong1 wo4 pai1，Cornish pasty）係隻嚟自英國嘅肉批，通常用牛肉、薯仔、洋蔥、大頭菜同紅蘿蔔整成。
康城

康城（法文：Cannes），係法國南部一埠，鄰近地中海。人口大概7萬。出名嘅地方係有康城影展同好靚嘅沙灘。
康城影展

康城影展（法文：Festival de Cannes）係一個喺法國南部城市康城舉辦嘅電影節，官方中文名叫戛納電影節。第一屆嘅康城電影節喺1946年舉行。

官方評選
官方評選（法文：Sélection officielle）係影展嘅最主要同最重要活動：
競賽影片（法文：Compétition）：長片會競逐金棕櫚獎（法文：Palme d'Or）、評審團大獎（法文：Grand Prix）、最佳導演獎（法文：Prix de la mise en scène）、最佳劇本獎（法文：Prix du scénario）、最佳女演員獎（法文：Prix d'interprétation féminine）、最佳男演員獎（法文：Prix d'interprétation masculine）同評審團獎（法文：Prix du Jury）。
一種注目（法文：Un Certain Regard）：影片會競逐一種注目特別提名（法文：Mention spéciale - Un Certain Regard）、一種注目最佳女演員獎（法文：Prix d'interprétation féminine Un Certain Regard）、一種注目評審團特別獎（法文：Prix spécial du Jury Un Certain Regard）同一種注目獎（法文：Prix Un Certain Regard）。
非競賽影片（法文：Hors Compétition）：唔想攞獎嘅影片。
特别放映影片（法文：Séances spéciales）：為個別電影人嘅作品提供額外嘅播放機會。
電影基金會（法文：Cinéfondation）：嚟自世界各地嘅電影學院嘅學生作品會競逐電影基金會一等獎（法文：Premier Prix de la Cinéfondation）、電影基金會二等獎（法文：Deuxième Prix de la Cinéfondation）同電影基金會三等獎（法文：Troisième Prix de la Cinéfondation）。
短片（法文：Courts métrages）：由2011年開始短片會競逐短片金棕櫚獎（法文：Palme d'Or du court métrage）。
所有長片都會有份競逐金攝影機獎（法文：Caméra d'or）。

康城經典
戛納經典（法文：Cannes Classics）係放映嗰啲修復過嘅經典電影。

粵語電影
東邪西毒（1994年）：2008年嘅特別放映影片，由香港導演王家衛執導。
春光乍洩（1997年）：1997年嘅競賽影片，香港導演王家衛攞到最佳導演獎（法文：Prix de la mise en scène）。
花樣年華（2000年）：2000年嘅競賽影片，由香港導演王家衛執導，梁朝偉攞到最佳男演員獎（法文：Prix d'interprétation masculine），而美術總監張叔平、攝影指導杜可風同李屏賓就攞到藝術成就獎（法文：Grand Prix de la Commission Supérieure Technique）。
大事件（2004年）：2004年嘅非競賽影片，由香港導演杜琪峰執導。
復仇（2009年）：2009年嘅競賽影片，由香港導演杜琪峰執導。
過界（2013年）：2013年嘅一種注目嘅影片，由香港導演劉韻文執導。
盲探（2013年）：2013年嘅非競賽影片，由香港導演杜琪峰執導。
時代革命（2021年）：2021年嘅特別放映影片，由香港導演周冠威執導。
康和文

康和文（康和文：Kernowek或者Kernewek），屬於印歐語系基爾特語族，係英格蘭康和郡嘅本土語言，又係歐盟承認嘅地區少數語言。
康和文喺19世紀後期曾經接近消亡，但係從20世紀早起開始，就有人試圖搶救康和文。2010年，經過超過100年嘅語言復興，聯合國教科文組織正式推翻咗之前對康和文嘅「絕種」歸類。2011年英國人口普查顯示：目前有557人日常生活主要講康和文。
康城站

康城站（粵拼：hong1 sing4 zaam6；英文：LOHAS Park Station）係港鐵將軍澳綫二期嘅終點站，喺政府將軍澳第86規劃區嘅地面。車站服務香港新界西貢區百勝角南部一帶，即係現時嘅港鐵將軍澳車廠附近，喺2009年7月26號啟用。
雖然康城站係屬於地面車站，但係為避免對日出康城居民造成滋擾，成個車站用混凝土圍封。列車入站前會經過幾十米嘅一小段露天軌道，係全個西貢區唯一一段露天路軌，明顯本站係喺地面水平，呢段路可以由附近嘅馬路見到。另外，喺距離地面近啲嘅一段路，港鐵亦用鐵絲網圍起，喺有關路段附近嘅單車徑豎立路牌提醒。
康城站面積達35,000平方米，採用密封式設計，並以淡紫色為主色，而車站上蓋會發展港鐵公司有史以來最大嘅上蓋物業發展項目──日出康城，一個比杏花邨站嘅杏花邨發展項目重要大超過一倍嘅綜合住宅發展項目。

車站樓層
康城站樓高三層，底層係地面車站月台，設有三條扶手電梯、兩部升降機及樓梯，連接一樓嘅車站大堂，頂層就係日出康城住宅平台，喺月台旁邊係現有嘅港鐵將軍澳車廠。
U3平台
平台
C出口、行人通道往日出康城

車站大堂
康城站的車站大堂位於月台上層，大堂設有客務中心，車站商店等設施。由於車站只係為日出康城發展項目而設，車站大堂設有4部單程售票機以及兩部八達通增值機，並平均分佈喺大堂兩面，而車站嘅客務中心位於大堂中間，方便乘客查詢及處理票務問題。

車站月台
康城站設有2個月台，並以島式月台排列，月台設有月台幕門，位於將軍澳車廠地面旁。月台冇落客專用月台及調頭隧道，列車到站後會喺該月台同一時間進行上落客及調頭，乘客可以按指示喺1號月台或2號月台搭將軍澳綫往北角或調景嶺方向嘅列車。由於車站只係為日出康城發展項目而設，因此車站比其他車站嘅月台闊度為窄，月台闊度只能容納一條單向扶手電梯。

鄰接車站
康城站係將軍澳綫其中一個終點站，乘客可以搭將軍澳綫往北角方向嘅列車去香港島或九龍呢啲地方。若果乘客需要喺嗰個站前往坑口或寶琳站，就要喺將軍澳站轉往寶琳方向嘅列車。
編輯
將軍澳綫





接駁交通
喺康城站A出口旁嘅公共運輸交匯處
康城站近A出口嘅地面設有一個臨時公共運輸交匯處，雖然交匯處入面設有巴士、小巴同埋的士站，但車站啟用初期，只有穿梭巴士往返日出康城，以及市區的士站，並冇其他巴士以及小巴路線往返康城站。佢已經喺2020年10月31號俾新落成嘅康城站公共運輸交匯處取代，並發展成日出康城第13期，同時開啟B出口The LOHAS 康城商場。康城站A出口喺2022年3月14號關閉。
九巴
98D（特別班次） - 日出康城 → 尖沙咀東 （平日上午繁忙時間服務）
98S - 日出康城 ↔ 美孚（平日繁忙時間服務）
290X - 日出康城 ↔ 荃灣西站
N290 - 荃灣西站 ↔ 日出康城（每日凌晨及清晨頭兩個鐘服務）
其他路線：98、290B、298E
城巴
A28 - 日出康城 ↔ 機場（地面運輸中心）
795P - 日出康城 ↔ 長沙灣海達
796P - 日出康城 ↔ 尖沙咀東
797 - 日出康城 ↺ 新蒲崗
798B - 日出康城 ↔ 沙田
N796- 日出康城 ↺尖沙咀
專線小巴
112A - 日出康城 ↔ 峻瀅
112M - 日出康城 ↔ 將軍澳工業邨
112S - 日出康城 ↔ 將軍澳工業邨 （通宵服務）
113 - 峻瀅 ↺ 坑口
115 - 寶林 ↔ 駿昌街
穿梭巴士
康城站 ↔ 首都、領都及領峯
市區的士站

利用狀況
康城站響新界西貢區小赤沙南部康城路，附近只有日出康城、將軍澳工業邨同埋一個公共運輸交匯處。所以，大部份用呢個站進出嘅人流都係日出康城居民或者響將軍澳工業邨入便做嘢嘅員工，整體人流會比其他車站為少。
另外，因為呢個站接近將軍澳車廠，每當返工放工繁忙時間之後，部份將軍澳綫嘅港鐵列車響呢個站清客之後，就會暫停服務，返將軍澳車廠。嗰時，月台會響列車到站前會廣播。通知等車乘客列車響到達呢個站後會返去車廠，唔會載客。

車站命名
康城站喺將軍澳綫規劃嗰時，由於車站只係喺將軍澳百勝角對出嘅第86規劃區填海用地上面，所以車站喺方案入面只係用「86區」作車站命名。直至後期嘅地鐵中期報告、年報及相關文件中，以「將軍澳南」為車站名。而喺車站工地外圍板上嘅模擬圖片，中文就叫做「澳南站」，而英文就叫做「Tseung Kwan O South Station」（意譯為將軍澳南站）。
由於康城站主要服務日出康城嘅居民，根據港鐵公司喺2007年12月嘅業務概覽入面，車站係用「日出康城」作為標示，而喺2008年2月向傳媒展示嘅內容，內容並無提及車站嘅名稱，只係以「日出康城新車站」為標題向傳媒簡介，並唔係用將軍澳南命名。不過，根據香港討論區喺2008年7月刊登本站內部裝修嘅相，呢個站將會用「康城」作為車站名。2008年10月18號港鐵正式名為「康城站」（LOHAS Park Station），喺2009年7月26號啟用。

將軍澳綫新行車模式
為配合康城站喺2009年7月26號啟用，將軍澳綫實施新行車模式。繁忙時間（平日上下晝、星期六上晝）往北角方向，列車以四班做一組，每隔2分30秒一班，頭三班列車將由寶琳站開出，第四班就由呢個站開出。喺通車初期，康城站列車班次比較疏落，繁忙時間每10分鐘一班。而係非繁忙時間就淨係有來往將軍澳同調景嶺嘅穿梭列車，每12分鐘一班。

A出口停用
閂之前嘅A出口
為配合日出康城第13期物業發展，同車站一齊喺2009年啟用嘅A出口已於2022年3月14號起永久停用。
康和

英文Cornwall對譯唐字為康和，香港歌和老街為另一種對譯。
康和郡，英國一郡
康和 (安大略)，加拿大安大略一市

嘢食
康和批：同英國康和有啦掕嘅傳統肉批。
康國

康國係西遼皇帝耶律大石嘅第二個年號，相當於公元1134年到1143年，前後總共10年。
康和郡

康和郡（Cornwall），又名歌和老、崗澳郡，地處大不列顛島之西南。東鄰德雲（Devon），南望英倫海峽。郡府杜羅（Truro）。

參閱
香港尖沙咀康和里（Cornwall Avenue）與及九龍塘歌和老街（Cornwall Street）。
文學理論

文學理論（literary theory）係指對文學本質以及「點樣分析文學作品」嘅研究。
文學小說

文學虛構故仔嘅相對係大眾小說－文學虛構故仔追求寫到想「反映人類嘅現實」、敘事節奏慢、而且啲用字比較文縐縐同有詩意，冇大眾小說咁通俗。
文學雜誌

文學雜誌（英文：literary magazine）泛指文學方面嘅雜誌。文學雜誌會刊登嘅嘢包括咗短篇小說、詩、隨筆同埋文學評論等嘅各種文字作品。
文學史

文學史係指文學嘅歷史，包括詩同小說等嘅作品嘅歷史，可以追溯到去文明嘅早期。
文定

文定係訂婚禮儀。原本指姬昌，即周文王，同太姒嘅婚約。因為要送禮去女家，所以叫過文定。
我要孭飛

《我要孭飛》係套法國嘅電影，喺2004年上畫。
我要快樂？

《我要快樂？》係臺灣歌手張惠妹出嘅第十三張國語專輯，亦都係佢喺華納唱片嘅最後一張專輯。同前作《也許明天》比喺銷量上失利，造成事業低潮期，呢張喺一年半後推出嘅《我要快樂？》專輯作品喺銷量同評價上好成功，重新將張惠妹推上另一波歌唱事業高峰，喺台灣賣咗16萬張，全亞洲賣破200萬張。
我要做車手

《我要做車手》（I am a Racer）係一套由好好制作製作嘅真人騷節目，由楊嘉怡、吳雲甫主持，由2023年10月15號到11月5號逢禮拜日22:00－22:30喺香港奇妙電視嘅HOY TV首播。
節目係配合2023年FIA 世界場地越野車錦標賽中國香港站年終賽而製作嘅相關節目，公開招募車手參與越野車賽車賽事選拔，出線嘅車手原定有機會錦標賽當日落場參與比賽，但最終取消咗有關安排。節目亦有9位藝人參與「明星賽」，包括敖嘉年、簡淑兒、何雁詩、岑珈其、莊韻澄、陳欣茵、唐浩嘉、梁凱晴同李月兒。
我要發達

我要發達 (電影)：2017年港產片。
我要發達 (廣視劇集)：廣州電視台喺2012年播嘅劇集。
我要發達 (日劇)：富士電視台喺1996年播嘅劇集。
我要做特務

《我要做特務》（英文：Call Me Agent），係港馬合作動作喜劇，由黃寶瑤、陸俊賢、朱咪咪、黃一山、李雪雯、潘瑤、曾頌珊主演，藍兆基、蔡業翰執導。

故事簡介
一位對特務狂熱著迷得極度離地嘅少女方妙齡（黃寶瑤 飾），竟然誤打誤撞咁救咗一名負傷嘅「特務」（陸俊賢 飾），死纏爛打下，「特務」答應收佢為徒，從此整個世界變得天翻地覆。集合爆笑、曖昧和動作於一身，奇情背後有血有肉的告訴你一個關於夢想嘅故事…
本片主旨係：夢想未必成真，但總會成就一點事情。
本片喺2018年於馬來西亞及香港拍攝，2022年12月22號全馬來西亞上映。
我要發達 (日劇)

我要發達（粵拼：ngo5 jiu3 faat3 daat6；日文：お金がない！(Okaneganai)）係日本富士電視台喺1994年整嘅劇集，入面主要講萩原健太郎嘅宇宙無敵貧困後生仔喺經歷公司執笠同俾人追債嘅風波而向前衝，通過不擇手段而成為成功人士。部片一共12集。1996年，亞洲電視買過呢部劇播過佢嘅粵語版。

劇情
萩原健太郎喺18歲時因為阿爸阿媽都死嗮，所以同兩個細佬——祐介同小浩一齊住喺間河邊嘅屋仔，而且周身欠債。有一日，萩原健太郎成日做嘢間公司執笠，俾地下錢莊猛咁追數，屋企重有兩個細佬需要照顧……喺走投無路嘅情況下俾神田美智子幫手，做咗保險公司嘅清潔工。之後萩原健太郎幫大澤一郎成功留返位顧客之後，重俾人哋客戶猛咁讚而加入保險公司做嘢。萩原健太郎入咗保險公司好長時間後，終於出人頭地，幫地下錢莊還清嗮數後，重喺保險公司做埋CEO。
我要我們在一起

《我要我們在一起》係台灣歌手范曉萱出嘅第五張專輯。喺1999年11月30號由福茂唱片發行。

簡介
呢次係范曉萱同福茂唱片合作嘅最後一張專輯，並由范曉萱同其他音樂人做製作人，曲風除咗有流行元素，仲混合埋搖滾、爵士等元素，封面仲以大量嘅視覺藝術完全顛覆范曉萱出道時嘅形象，專輯風格前衛，雖然都因此做咗范曉萱專輯銷售量最差嘅一張，但喺2000年第11屆金曲獎攞到最佳國語專輯獎同最佳音樂錄影帶獎。
張衡

張衡（78年—139年），字平子，東漢南陽西鄂（今中國河南省南陽市石橋鎮）人，係天文學家、數學家、發明家、[[地理學家]家、詩人、官員同學者。
佢響洛陽同長安讀書，起初喺南陽做小官，後尾識睇天，做埋天文學家，去咗朝廷做官。因爲佢喺歷史同曆法嘅睇法，毫不妥協，搞到佢有爭拗，做唔成史官。佢響漢順帝嗰陣，同宦官對抗，最後？

發明
張衡識力學同齒輪，用佢發明唔少嘢。佢發明咗水力渾天儀，係世界第一個，加多個缸，就變水鐘。佢重發明咗地動儀，探測到500公里外嘅地震。另外，佢又改良圓周率計法。佢響星表之上，記咗2500粒星星，重研究埋月光同太陽嘅關係。佢深究咗月光，認月係球形、光一面係太陽反光，而暗一面係無光反，重有佢探求埋日食同月食嘅原理。佢寫唔少詩賦，後世人成日拎來評論。後世學者，公認為張衡係通才。一啲現代學者，重將佢做嘅嘢，同希臘人托勒密（86－161）相提並論。

紀念
1802號小行星，以佢個名命名。
維基同享有多媒體嘅嘢：Zhang Heng
張詠妍

張詠妍（英文：Wing Cheung，1978年9月11號—），係前香港商業電台叱吒903節目主持，2005年到2009年在職。佢而家搞緊同親子有關嘅生意。
張詠妍喺2006年同商台DJ細So（原名蘇耀宗）結婚，2009年離婚，2010年再嫁畀商台創作總監林若寧（原名龐健章）。
張語格

張語格（1996年5月11號—）係中國偶像團體SNH48第1期成員，所屬嘅隊伍係TEAM SII。佢喺黑龍江省哈爾濱出世。
張裕

張裕（粵拼：joeng1 jyu6；1957年11月—）係澳門特別行政區前任社會文化司司長同廉政專員。
張裕喺濠江中學畢業，係澳門大學、葡萄牙國家行政學院公共行政學士、中山大學行政管理課程碩士研究生。
1999年澳門回歸，「反貪污暨反行政違法性高級專員公署」改名做「澳門廉政公署」，佢被聘任做廉政專員。2009年獲任命做第三任社會文化司司長。
張角

張角（？—184年）係東漢末年黃巾軍嘅首領，發動咗黃巾之亂。雖然張角病死後，黃巾軍好快就畀東漢平定，但同時各地勢力開始割據一方，令東漢逐漸步向滅亡。
張詩盈

張詩盈（Winnie Chang，1979年12月2號—）係台灣女演員，喺國立臺北藝術大學戲劇學系畢業。2002年喺舞台劇上首次亮相，之後參演電影《父後七日》，飾演孝順嘅女兒白琴，因此備受矚目，贏得第12屆台北電影節最佳女配角獎，亦獲提名第47屆金馬獎最佳新演員同埋最佳女配角。2019年，佢喺電影《我的靈魂是愛做的》度榮獲第56屆金馬獎最佳女配角獎。
明神智和

明神智和（1978年1月24號—）係日本足球員，司職中場，日本足球代表隊前成員。

日本足球代表隊
明神智和喺2000年到2002年間爲日本隊出場26次，入咗3球。佢代表日本參加過2002年FIFA世界盃。
明興製藥

明興製藥（注意興字讀陽平聲調，粵拼：ming4 hing1 zai3 joek6）係中國廣東廣州嘅一間製藥公司，1900年成立，位置喺海珠區工業大道北48號。而家係廣藥集團屬下嘅製藥工廠。
佢屬下嘅清開靈同感冒通喺廣東珠三角地區非常之出名。
明石燒

明石市一間明石燒小食店嘅餐牌。餐牌上邊寫住「玉子燒定食」而唔係「明石燒定食」。
明石燒（日文：明石焼き(Akashiyaki)）係日本關西一種地方小食，睇落同章魚燒相似，但製作方法唔同。明石燒源自兵庫縣明石市，喺兵庫縣至大阪市一帶比較常見。

名
喺明石市周邊嘅東播磨地區（特別係加古川市、高砂市、播磨町、稻美町）、神戶市西部（譬如西區、垂水區、須磨區），當地人嗌佢做「玉子燒」，但喺第啲地方叫「明石燒」，費事同第種「玉子燒」溝亂。

做法
麵粉、蛋同水攪勻，開成粉漿。將粉漿倒入有凹位嘅燒熱嘅鐵板，加入八爪魚，時不時用筷子翻轉，燒成球型。

同「章魚燒」嘅分別
明石燒嘅雞蛋含量高過章魚燒。另外，明石燒會跟昆布高湯，所以又有人話明石燒係「有得飲湯嘅章魚燒」。舖頭亦會提供醬料，等食客可以選擇抆啲醬落明石燒，就噉乾食。
明石香織

明石香織，係日本嘅一個女藝人同埋配音員。
明經

明經（粵拼：ming4 ging1）係中國廣州一地名，喺番禺區化龍鎮，化龍墟西南3km地方，西北靠金山大道東同東二環高速；西南靠石樓鎮潭山村；東靠茭塘西。
個村總面積8600畝，初期係廣州一貧困村，後嚟引入咗茂德公草堂、美視影城、漢林電子、廣汽傳祺等等一系列企業之後先至逐漸發展。2016年亦試過成爲廣州市第四批美麗鄉村試點區。
明神星

明神星（Leto），即係小行星68，係太陽系小行星帶嘅一粒小行星，喺1861年4月29號發現。